26.6.2023.
(33)
LV
Eiropas Savienības Oficiālais Vēstnesis
L 160/45
Pamatojoties uz Portugāles sniegto informāciju, seši galvenie faktori, kas veicināja Azores Airlines grūtību (37) rašanos bija šādi: i) samazināts kapacitātes izmantojums (40–50 % zemāks par standarta lidojuma laika stundām uz lidmašīnu, tīkla plāna vēsturiski izteiktā atkarība no sezonālās satiksmes un nakts lidojumu trūkums), ii) kompensāciju izmaksu pieaugums, kas saistīts ar novirzēm no lidojumu grafika: no 1,5 miljoniem EUR 2015. gadā līdz 4,5 miljoniem EUR 2019. gadā, savukārt 2018. gadā vien nomāto gaisa kuģu izmaksas traucējumu novēršanai bija vairāk nekā 15 miljoni EUR, iii) augstas tehniskās apkopes izmaksas, kas saistītas ar veco gaisa kuģu floti, kurai 2019. gadā bija nepieciešami apjomīga korektīva tehniskā apkope, un 2019. gadā bija vajadzīgi lieli rezerves daļu krājumi), iv) papildu izmaksas saistībā ar gaisa kuģu flotes vienību nomaiņu (viena A321 gaisa kuģa novēlota piegāde 2019. gadā izraisīja nepieciešamību pēc papildu nomas, kavējumi jaunās gaisa kuģu flotes apkalpju apmācībā, kas izraisīja lidojumu atcelšanu 2017. gada sezonas aktīvākajā laikā), v) nepietiekami ieņēmumi un darbības rezultāti, ņemot vērā SPSS prasības (lidojumu saraksta ierobežojumi četros SPSS maršrutos, kas ierobežoja tīkla, gaisa kuģu flotes un apkalpju izmantojuma optimizāciju, SPSS regulētās cenas, kas ierobežo ieņēmumu potenciālu, kad četri SPSS maršruti 2019. gadā negatīvi ietekmēja EBIT normu 13 miljonu EUR apmērā), vi) lielāks spiediens pēc tam, kad pēc 2015. gada zemo izmaksu pārvadātāji liberalizēja maršrutu Pontadelgada–Lisabona, tajā ienākot Ryanair, un TAP arvien vairāk veicot lidojumus no SATA Pontadelgadas transporta mezgla, piemēram, uz galamērķiem Ziemeļamerikā.
2.2.3.
Covid-19 pandēmijas ietekme uz saņēmēja darbību un rezultātiem
(34)
Covid-19 pandēmijas sekas aviācijas un tūrisma nozarē ir padziļinājušas SATA grūtības.
Pandēmija ir radījusi ievērojamu un ilgstošu satricinājumu pieprasījuma ziņā, ko galvenokārt izraisīja Portugālē, citās dalībvalstīs un Ziemeļamerikā ieviestie ceļošanas un tirdzniecības ierobežojumi, lai ierobežotu vīrusa izplatību no 2020. gada marta, un tas redzami ietekmē Azoru salu (un arī Madeiras autonomā reģiona (38)) reālo ekonomiku.
(35)
Ja divus gadus pirms Covid-19 uzliesmojuma no 2018. gada marta līdz 2020. gada februārim SATA veica 44 000 lidojumu, tad laikposmā no 2020. gada marta līdz 2022. gada februārim SATA veica 34 821 lidojumu – tādējādi tā piedāvājuma apjoms bija par 21 % mazāks.
Attiecībā uz tiem pašiem laikposmiem un ietekmi uz SATA darbību pārvadāto pasažieru skaits samazinājās par 43,5 % (no 3,36 miljoniem līdz 1,9 miljoniem), pieejamo sēdvietu skaits uz kilometru samazinājās par 43,2 % (no 5 843 miljoniem līdz 3 326 miljoniem) un ieņēmumi no viena pasažierkilometra samazinājās par 58 % (no 4 582 miljoniem līdz 1 928 miljoniem).
Tāpat arī to pasažieru skaits, kas ielidoja SGA apkalpotajos lidlaukos un izlidoja no tiem, samazinājās par 33 % – no 0,56 miljoniem līdz 0,38 miljoniem, un saimnieciskās darbības ieņēmumi samazinājās par 46 % (39).
(36)
Attiecībā uz ieņēmumiem, kas zaudēti kopš Covid-19 pandēmijas, pat konservatīvi pieņemot, ka SATA ieņēmumi būtu palielinājušies ar 5 % pieauguma tempu, kas ir mazāks nekā SATA Air Açores (7,8 %) un Azores Airlines (5,1 %) pieauguma temps laikposmā no 2015. līdz 2019. gadam, šis salīdzinājums liecina par ieņēmumu zaudējumiem attiecīgi 35,3 miljonu EUR apmērā SATA Air Açores un 180,3 miljonu EUR apmērā Azores Airlines.
Neraugoties uz pasākumiem, kas veikti, lai samazinātu nefiksētās vai daļēji fiksētās izmaksas, aplēstā ietekme uz SATA EBITDA ir aptuveni 80 miljoni EUR, un tīrās peļņas zaudējumi laikposmā no 2020. gada marta līdz 2022. gada februārim ir 54,5 miljoni EUR, salīdzinot ar laikposmu no 2018. gada marta līdz 2020. gada februārim.
(37)
Komisija 2021. gada 30. aprīlī saskaņā ar LESD 107. panta 2. punkta b) apakšpunktu apstiprināja 12 miljonu EUR kompensāciju SATA Air Açores un Azores Airlines par tiešajiem zaudējumiem, kas šiem uzņēmumiem radušies saistībā ar ceļošanas ierobežojumiem, kurus laikposmā no 2020. gada 19. marta līdz 2020. gada 30. jūnijam noteica ASAR, Portugāle un citu galamērķa valstu iestādes nolūkā ierobežot Covid-19 pandēmijas izplatību (40).
Tomēr Covid-19 pandēmijas izraisītais straujais pieprasījuma kritums ir saglabājies arī pēc 2020. gada jūnija, un ietekme uz SATA ieņēmumiem un zaudējumiem līdz šim ir bijusi piecas līdz sešas reizes lielāka nekā zaudējumi, ko sedz zaudējumu kompensācijas atbalsts.
(37) Portugāles 2021. gada 2. decembrī iesniegtais dokuments, 1. pielikums – SATA pārstrukturēšanas un stratēģiskais plāns 2021.– 2025. gadam, 9. lpp. (38) Komisijas 2021. gada 30. aprīļa lēmums lietā SA.62505 (2021/N) – Covid-19: Grozījums SA.56873, “Tiešo dotāciju shēma un aizdevumu garantiju shēma” (OV C 195, 21.5.2021., 22. lpp.).
(39) Portugāles atbilde uz Komisijas informācijas pieprasījumu, kas iesniegta 2022. gada 6. aprīlī, 8.–10. lpp. (40) Komisijas 2021. gada 30. aprīļa lēmums lietā SA.61771 (2021/N) – Covid-19 – SATA – Ārkārtēju notikumu radīto zaudējumu atlīdzināšana (OV C 285, 16.7.2021., 7. lpp.).